Mødedeltagere: Jørn Borup, Mark Sedwick, Ea S. Andersen, Morten Bjørnsen, Christian Sørensen, Simon Balle, Henrik Christensen, Christian Hansen (referent)

**REFERAT:**

# Godkendelse af dagsorden

Fremadrettet skal de enkelte UN-medlemmer, som ikke kan deltage hjælpe med at finde en suppleant for dem selv til mødet. Christian sender valglister til Jørn Borup.

Punkt 9 og 10 blev taget efter punkt 7. Punkt 9.1 blev flyttet op under punkt 3.

# Opfølgning fra sidste UN-møde

Simon fortalte, at alumneportrætterne er blevet udarbejdet og bestilt.

Mark forslog, at man på uddannelsestjekker kunne henvise til en ”Language aptitude test”. Mark sender forslag til Simon.

# Nyt fra fagene

* Fastlærermøde

Der har været afholdt et fastlærermøde, som er et strategisk møde, hvor der bliver drøftet strategier, stillinger og sammenhold på afdelingen. På mødet blev det aftalt, at den næste faste stilling skal være inden for området norrønt. Inden for AIS er der et lektorat slået op med start 1/1-2020. Desuden søges der ved institutledelsen ift. at få ansat en ekstra sproglærer på AIS.

* Optag 2019

Bachelor RV: 50 studerende (gennemsnit 7.7)

Bachelor AIS: 33 studerende (gennemsnit 5,8)

Tilvalg: RV: 24 studerende, AIS: 5 studerende, Religion, politik og samfund: 10 studerende

Kandidat RV: 23 studerende

Kandidat AIS: 6 studerende

* Uddannelsens evalueringsrapport

Simon fortalte, at RV er i gang med den 5-årlige uddannelsesevaluering. Simon har i samarbejde med Jørn udarbejdet evalueringsrapporten. Hvis man har kommentarer til rapporten kan man sende kommentarer til Simon. Evalueringen vil foregå den 24. oktober.

* Drøftelse af nedenstående passus fra Uddannelsesevalueringsrapporten ang. tydeligheden af ”hvad der forventes af det arbejde, der skal bedømmes” . Dét er ’det omtalte forslag om drøftelse af LB’ som ønskes medtaget til drøftelse til det fælles møde mellem fagråd og UN til september.

”LB har desuden gjort opmærksom på, at kun halvdelen af BA-studerende er ’enig’ (46%) eller ’helt enig’ (4%) i, at det er tydeligt hvad der forventes af det arbejde, der skal bedømmes. En del af forklaringen, hvis vi skal kigge indad, må være at undervisere ikke i tilstrækkelig grad har formået at skabe klarhed over dette. Det kalder på en forøget indsat, hvor der skabes tydelig forbindelse med studieordningens opsatte læringsmål, ift. relevans, anvendelighed og hvad det forventes at de studerende skal kunne ift. det materiale der gennemgås til undervisningen.”

* Jørn spurgte om ovenstående formulering skal ændres, da han mener, at den udelukkende giver underviser skylden, hvilket han ikke synes er tilfældet.
* Simon omformulerer rapporten ud fra diskussionen på UN.
* Jørn forslog, at dele af rapporten tages med til fællesdagen med fagrådene i september.
* Jørn spurgte om forventningerne til de studerende skal formaliseres.
* Henrik fortalte, at han indfører en diskussion af læringsmålene i første lektion.
* Jørn booker Henrik til et afdelingsmøde til at fortælle sine erfaringer med ovenstående.

# Nyt fra fagrådene

Fagrådene har ikke haft møde pga. sommerferie.

# Nyt fra studievejlederne

RV: Der har været afholdt oplæg for de nye studerende omkring studievejledningen. Desuden er de i gang med at planlægge arrangementer for efteråret.

AIS: Der har været afholdt oplæg for nye studerende omkring studievejledningen. Simon sender alumnekatalog til Morten ift. at han skal planlægge karriereworkshop.

# Nyt fra Arts studier

* Nyhedsbrev august
* Invitation til dekanatets dag omkring titler på tilvalg.

Christian videresender invitation til studievejlederne.

# Godkendelse af fagbeskrivelser for valgfag foråret 2020

Jørn Borup præsentereret emnerne, som vil blive udbudt i valgfagene i foråret 2020.

Der vil på RV kun blive udbudt et enkelt fag, der samlæses med Religion, politik og samfund, nemlig Jesper Sørensen om Etnicitet.

På KA vil der være seminarer ved Marianne Schleicher samt Uffe Schjødt/Ben Purzycki

På AIS vil der være seminar ved Mark Sedgwick.

Studievejledningen vil gøre de studerende opmærksomme på, at man kan tage både seminar udbudt af RV og AIS.

Herefter deles mødet op i de to afdelinger til at drøfte undervisningsevalueringer.

# Undervisningsevaluering af forårets undervisning i 2019

**Religionsvidenskab**

**Evaluering af forårssemesterets undervisning (UN-møde onsdag d. 28/08 2019).**

* Evaluering blev foretaget særskilt RV/AIS. AIS’ undervisning er i foråret begrænset, og evaluering af de få kurser beskrives nedenfor.

**Generelle kommentarer**

1. Generelt ift. evalueringsproces: UN ønsker fremover at afdelingskoordinator er hovedrolleindehaver ift. at indkalde evalueringer, tjekker formalia efter (eksempelvis underskrifter fra studerende), nok kød på evalueringen osv. AK håndhæver de 9 principper for evalueringen, og sørger for evt. anonymisering (censurere navngivning ud etc.).
2. Kommentar til evalueringsproces (rettet til instituttet): UN ønsker sig at evalueringsprogrammet tildeler hver studerende en unik (anonymiseret!) kode (f.eks.: QQ, 7H etc.), der knyttes til alle kommentarer af pågældende studerende, således at man hurtigt ved gennemlæsning kan identificere kommentarer fra den samme studerende.
3. Kommentar til evalueringssystemets spørgsmål om samlet tidsforbrug for faget (undervisning + forberedelse): UN ønsker at få underinddelt <8 timers-intervallet – især når der er tale om et 5 ECTS-fag er det forventeligt at hovedparten vil befinde sig i det interval, men interessant at vide hvordan placeringen er indenfor dette interval.
4. UN hæfter sig ved at evaluering af dette semesters fag i flere tilfælde ikke er blevet gennemført tilfredsstillende – derfor ønsker UN at indskærpe for undervisere at insistere på at får studerendes digitale evaluering, samt indtænke tid til mundtlig evaluering på holdet, indhente underskrift fra mindst én studerende, samt selv reflektere tilstrækkeligt over de studerendes evalueringer.

*UNs kommentarer særligt gældende for det pågældende fag følger i kortfattet form herunder. Afslutningsvist følger UNs drøftelse af nogle tværgående problematikker, evalueringen har givet anledning til.*

**RV BA:**

**Propædeutik 1 Latin:** Glædeligt med gode evalueringer – men UN insisterer på at underviser udfærdiger egne evalueringsnoter, om end de måtte blive kortfattede.

**Hebraisk og Arabisk**: Meget god evaluering fra studerende for både Hebraisk og Arabisk, som UN glæder sig over. Dog er svarraten temmelig lav for begge. UN ønsker mere fyldigt evalueringsnotat fra underviser.

**Tidlig Kristendom + originalsprogsopgave:** Lav responsrate på evalueringen og manglende underskrift fra studerende.

UN tager undervisers forslag om samtaler med studerende med konsekvent meget lave karakterer til efterretning. En samtale om faglige udfordringer ved gentagen karaktergivning af 02 anser UN som rettidig omhu. UN ønsker at få indbygget ’flag-system’ eksempelvis varetaget af eksamenskontoret (af anonymiseringshensyn). System for at fange dette må kunne sættes op sådan at Afdelingsleder /-koordinator notificeres om en studerende i faglige vanskeligheder. AL/AK kan derefter udpege en VIP med særlig viden om den studerende (ellers en studievejler) til at tage en samtale med den studerende.

UN drøftede ligeledes undervisers desideratum vedr. undervisningsform på originalsprogsopgaven.

For stor forskel på hvordan der undervises på originalsprogsopgaven. Bør tekster fra den propædeutiske sprogundervisning kunne (gen)bruges? UNs holdning er at der IKKE bør være overlap af tekster, men at der godt kunne være en sammenhæng mellem tekster (progressionshensyn) gennemgået i propæd. sprogundervisning. Punktet tages også op på et afdelingsmøde.

**Islam(-forløb, Kristendom og Islam):** Flot evaluering fra studerende og tilfredsstillende responsrate. Særlig er det af de studerende højt vurderede faglige udbytte af forløbet rosværdigt.

UN hæfter sig dog ved spørgsmål 5 i evalueringen, og tager det til indtægt for at den individuelle feedback, de studerende har krav på for dette fag, ikke er blevet afholdt (45 min per studerende, dvs. 22,5 min for Islam-delen). Dette kalder på nødvendighed af gentagen kommunikation om forventningen, både til lærerkollegiet og studerende. UN indstiller til afdelingskoordinator at oplyse undervisere tydeligt om feedback forpligtelse.

**Kristendommens** **historie**: Fin evaluering og tilfredsstillende eksamensgennemsnit. Godt med frivillig ekskursion til Aarhus domkirke. UN hæfter sig også ved - og vil gerne udtrykke opbakning til - undervisers ønske om at opdaterer pensum og arbejde med oversættelse af kildetekster (kildeteksternes genealogi).

**Moderne Kristendom (TV):** Specielt tilrettelagt forløb resulteret i utilfredsstillende model.

Studieordningsproblemer mellem IKK og IKS (f.eks. Engelsk-studerende der tager tilvalg på RV). Det kræver uforholdsmæssigt mange ressourcer at tilrettelægge disse forløb individuelt hvert år. UN ønsker dog ikke at modsætte sig at modtage tilvalgsstuderende, men ønsker at orienteringen til f.eks. tilvalgsstuderende på Engelsk er grundig mht. denne problematik, så man er forberedt.

Et beslægtet problem: Undervisningen for disse forløb bliver ikke lagt i timeplanerne, hvilket giver et skidt indtryk for studerende (har vi krav på undervisning?). Ift. planlægningen af forløbet giver det store udfordringer med at finde tidspunkter for undervisning.

**Religionssociologi 1:** Fin responsrate på evaluering. Underviser nævner udfordringer ved at omtænke forløbet fra at være forelæsningsbaseret til holdbaseret undervisning (pga. lille hold-størrelse). Studerende har dog ikke bemærket dette og udtrykker tilfredshed med forløbet.

**Originalsprogsopgave: Sanskrit:** Én studerende. UN fandt ikke grundlag for kommentarer.

**Originalsprog arabisk**: Meget positive evalueringer fra både studerende og underviser. UNs drøftelse vedr. originalsprogsopgave Latin også gældende her. Originalsprogs-underviserne må koordinerer med propædeutik-underviserne omkring tekstvalg.

UN opfordrer desuden til at Org.sprogsunderviserne internt afstemmer forventninger om niveau og art af undervisningen for faget (i overensstemmelse med studieordningen).

**SG Forskningshistorie**: Meget gode evalueringer fra studerende. Underviser nævner tendens hos studerende om at score høj karakter på så lidt arbejde som muligt. UN genkender i nogen grad denne tendens, og ønsker at imødegå den. Kan der eksempelvis gives strukturelle incitamenter for at øge arbejdsbyrden? Er det nødvendigt at stille formaliserede krav for at involvere studerende?

UN hæfter sig også ved dette forløb en uoverensstemmelse mellem forventet tidsforbrug og ECTS-belastning. Selv studerende, der syntes, at arbejdspresset er for højt, angiver at de bruger mindre tid på kurset, end der forventes jf. ECTS-rammen. Se også nedenstående diskussion af tværgående tematikker.

**Religionspsykologi:** Pæne evalueringer. Tavst hold. UN ønsker sig flere evalueringsrefleksioner fra underviser, ligesom UN insisterer på at der indhenter underskrift fra de studerende.

**Valgfag: Jødisk mystik:** God responsrate og pæne evalueringer af valgfaget. UN glad for undervisers punkter til egen efterretning.

Kandidat til *best practice*: Undervisers handouts (udleveres fysisk), roses af flere studerende.

**BA-forløb:** UN drøftede om det fortsat udbyttet af forløbet kan danne grundlag for fortsat at udbyde det. De få studerende og de skæve forløb gør kurset tungt for underviser – men UN føler ansvar for at disse studerende fortsat får dette forløb tilbud. Undervisers indstilling er også positivt, men at forløbet ved mindre end 3 studerende er dårligt meningsgivende. Kunne kurset åbnes op for alle studerende, der er kommet skævt af studieordningen, både om det er af strukturelle eller personlige årsager?

**RV: KA**

**Seminar: Østlig religion:** En strukturel problematik gør sig gældende: Forskel på om studerende har faget som et seminar A eller B, med hver deres eksamensform. Giver uheldige udfordringer for undervisningsforløbet. En del af løsningen må være at forventningsafstemme (allerede i kursuskataloget) så studerende ved om forløbet primært er tilrettelagt A eller B. Se også nedenfor under drøftelse af tværgående problematikker.Underviser har med afsæt i denne udfordring fundet frem til en efter UNs vurdering god opbygning af kurset.

**Seminarfag (Religion, Migration og intergenerationelle familierelationer i Danmark):** Godt forløb der var tilfredsstillende for både studerende og undervisere + gæsteundervisere.

Kandidat til best practice: Gæsteforelæsere et populært indspark til forløbet. Meget positive evalueringer fra studerende. Især når tidligere studerende fra RV AU, nu på arbejdsmarkedet, der gæsteforelæser.

Ovenfor nævnte problematik om A og B seminar også gældende her. B-studerende manglede i dette tilfælde incitament for at deltage. De fra-prioriterede bredt semesterets sidste undervisningsgange, til fordel for at påbegynde eksamensbesvarelsen.

**Profilfag: underviserprofilen:** Flere strukturelle problemer gør sig gældende her (det store fælleskursus for underviserprofil-fagene samt forskudt praktikperioder). UN viderebringer kritikken, men kan ikke løse det lokalt.

UN hæfter sig i øvrigt ved at både underviser og studerende lader til at være usikre på hvad porteføljeopgaven skal indeholde. Det er ikke holdbart. UN foreslår at alle underviserprofil-underviserne mødes til en fælles drøftelse og afstemning. (Hvad gør I på X-uddannelse? Hvor kan vi samstemme? osv.)

**Specialeforberedende forløb:** Kørt som E-forløb, struktureret om 5 opgaver. Underviser har arbejdet meget med forløbets struktur, og det nu skitserede (jf. evalueringsnotat) bakkes op af UN.

**Teori og metode:** Evalueringsnotatet fra den ene underviser ved fag samler sig om udfordring ved samtænkning mellem de to underviseres samarbejde om forløbet. Der mangler tid til at møde ambitionsniveauet.

Uklarheden underviserne i mellem forplanter sig som forvirring hos de studerendes (jf. evaluering). Blot det faktum at studerende skal svare på to evalueringer (af forskellig art) er et udtryk for manglende koordinering og bidrager til forvirring hos studerende. Det var ikke klart hvordan delingen mellem de to undervisere var, og kendte ikke til hvad hinanden underviste om. Heller ikke kongruent forståelse af hvad der forstås ved ‘metode’.

UN hæfter sig især ved manglende fælles forståelse for Synopse-formen. I det mindste må det kunne opnås konsensus om karaktergivning i lærerkollegiet. UN indstiller at det drøftes i lærerkollegiet hvad en synopse er (i overensstemmelse med studieordningen) OG at dette udspecificeres ved fagets begyndelse (til styrkelse af oplevet progression mellem fagene).

Til næste forløb: AL mødes med underviser(e) om at koordinere og definere vurderingskriterier.

Ang. notat om evt. ikke-respektfuld tone: UN vurderer efter en drøftelse at der ikke er grundlag for at gå videre med sagen.

**RV-TV**

**Religionssociologi 2 (TV):** Samme strukturelle udfordring som forløbet Moderne Kristendom har lidt under. Se kommentarer ovenfor.

**Religionsvidenskabens forskningshistorie (TV):** Meget pæne evalueringer fra studerende. Underviser indført devicefree-undervisning. Dette er et tema UN ønsker at tage op. Se nedenstående drøftelse af tværgående problematikker.

**Religionspsykologi 2 (TV)** Samme strukturelle problematikker som ovenfor ved Rel.Soc.2 og Moderne Kristendom, se kommentarer ovenfor. Ingen yderligere anledning for UN-kommentarer.

**RV: Religion, politik og samfund**

**Religion og Etnicitet, valgfag:** Fint forløb, selvom enkelte meget kritiske røster. Kritik fra studerende samler sig om besvarelse af større opgave, der ikke karaktergives. Fjerner incitament for flid.

UN hæfter sig ved en kommentar om nul-fejls kultur i studiemiljøet. UN genkender ikke umiddelbart oplevelsen, men ønsker i alle tilfælde at imødegå at en sådan kultur breder sig.

**Religion og Politik:** UN tilfreds med evaluering, hvor der synes at være stor tilfredshed blandt underviser og studerende, selvom en del problemer og kritik forbundet med faget. Faget udbydes dog ikke igen (i hvert fald ikke i nuværende form). Derfor har UN ikke yderligere kommentar. Dog gælder det også her, at der bør følge underskrift på evaluering fra studerende.

**Religion og samfund:** Underviser og studerende tilfredse med forløb. Affødte i UN diskussion om noter på powerpoint (meget tekst frygtes at pacificere studerende ift. egen notetagning).

Kandidat til best practice for små hold med portefølje-eksamen: Skrives i løbet af ugen fra første undervisningsgang og gennemgås til fredagsundervisning. Flere studerende nævner dette som en lærerig faktor ved forløbet.

**Tværgående tematikker:**

1. **Arbejdstids-forventningsafstemning.**Det er bemærkelsesværdigt, at studerende ved alle kurser (hvor spørgsmålet er stillet) tilkendegiver, at de ikke har forberedt sig grundigt til undervisningen, især hvis eksamen er B/IB eller (på KA) fri opgave. Flere undervisere har til undervisningen påpeget arbejdstidsforventning. Det bør overvejes, om der kan gøres andet, eller om det er et problem.
2. **Ekskursioner**Generel drøftelse: Studerende vurderer ekskusioner meget højt. UN drøfter værdien af dette og kommer op med principper for hvad der kan/vil støttes (på seminardag f.eks.)

Ekskursion: kan ikke gøres obligatorisk (foreslået ifm. Tidlig Kristendom), men UN vil gerne støtte op om fast ekskursion ved ekskursion ved faget.

1. **A og B seminar**

Generel drøftelse: A og B seminarer - Underviser skal huske at være opmærksom på hvor mange / hvilke studerende på hvilken seminarform.

Stadig åbenhed for at begge seminartyper er muligt, men alternativet kunne være at det ene kursus er specifik rettet mod fri opgave, det andet kursus specifik rettet mod bunden opgave – men med muligheden for at følge undervisning på tværs af dette. På AIS vil dette pga så få studerende ikke være muligt.

1. **Device-free undervisning**

Flere har i forskellig grad anvendt device-free undervisning, fx ved at bede studerende om ikke at have computere tændt. Dette kan være en god løsning til visse fag, men skal under alle omstændigheder beskrives i kursuskataloget eller med åbningen, at computerbrugere sætter sig bagest i lokalet. UN vil opfordre både undervisere og studerende til bevidstgørelse om hvorvidt en device-politik for faget skal indføres (Device-concious). Punktet drøftet på seminardag for UN+fagråd+stud.foreninger.

**AIS**

**Teori og metode**: Forslag om at faget ikke skal sammenlæses næste gang med religionsvidenskab.

**Seminar A:** Kun 1 studerende på kurset, som var tilfreds.

**Arabisk:** Studerende var rigtig glad for ekstra-aktiviteterne (som f.eks. de ekstra kulturelle indblik).

**Islam:**Generelt har de fleste studerende fået et stort udbytte af undervisningen. Især undervisningsformen har fået stor ros på kurset.

Overvejelse om at ændre spørgsmål ”Læsestofs niveau er passende”. Det skal omformuleres, så man kan se om det er for let eller svært.

”Kurset har bidraget positivt til min tro på, at jeg godt kan klare resten af studiet/uddannelsen”. Overvej at indsætte kommentarfelt.

# Forslag til kommende møder

## Forslag til kommende UN-møder

Næste møde er den 25. september på Moesgaard fra 8-15. Det er både UN og fagrådene, som deltager. Invitationen skal sendes til fagrådene. Hvis fagrådene har nogle ønsker til dagsordenspunkter må disse gerne sendes til Jørn.

Forslag til punkter:

* Foreningslivet på afdelingen
  + Inviter formand og næstformand for de forskellige foreninger
    - Religionsvidenskabelig forening
    - Teos bar
    - Fignebladet
    - Christian Sørensen sender liste til Jørn
* Evalueringsrapporten for uddannelsesevaluering
* Det gode studieliv og den gode undervisning
  + Hører hinandens perspektiver og forventninger.
  + Evt. nogle studenteroplæg
* Ophold i udlandet

Simon sender programmet for teologi til Jørn.

Der sendes en invitation til deltagerne, hvor der skrives formål med dagen, forslag til dagsorden og opfordring til at komme med idéer til dagen.

* September: Bachelortilvalg i Social Minds

## Forslag til punkter, som skal foreslås til behandling i SN

# Evt.

Simon fortalte, at der et studiestartsarrangement, hvor studerende fra RV og AIS er inviteret med. De studerende fortalte, at de er blevet inviteret.

Mentorordning bliver startet på AIS her i intro-ugen. Morten spurgte om dette skulle registreres ift. dem som om mentorer. Morten tager fat i Liselotte ift. om de har tavshedspligt.

På RV er der meget få studerende, som tager til udlandet. Jørn spurgte om det er pga. manglende information til de studerende. Det mente studievejledningen og de studerende ikke var tilfældet. Det blev forslået, at undervisere kunne hjælpe med at give anbefalinger til universiteter, som har interessante programmer. Jørn vil gerne deltage i arrangementet omkring udlandsophold.

Simon stopper som afdelingskonsulent 1. september, fordi han begynder på sin Ph.d.